PKR.P.nr.10/19

NË EMËR TË POPULLIT

GJYKATA THEMELORE NË PEJË- Departamenti i krimeve të rënda, në përbërje nga gjyqtari Sali Berisha në cilësi të kryetarit të trupit gjykues, me pjesëmarrjen e sekretares juridike Ylfete Murati , në çështjen penale kundër të akuzuarit A.D. nga f.K. K.e K., për veprën penale Keqpërdorimi i te drejtës se votimit nga neni 216, par,pika 1.2, te KPRK-se. Sipas aktakuzës PP/I 123/18 te datës 06.02.2018, në prani të akuzuarit, si dhe prokurorit të shtetit Agron Galani, me dt. 05.03.2019, mur dhe shpalli publikisht këtë.

A K T G J Y K I M

I akuzuari A.D., i lindur me ............ në P., nga i ati B. dhe e ëma M. e gjinisë A., me vendbanim ne f.K. K.e K., ........., Shqiptar, Shtetas i Republikës se Kosovës.

SHPALLET FAJTOR

Për shkak se:

Me datën 22.10.2017 ne shkollën fillore “A. B.” ne f. “K. K. e K., ne zgjedhjet lokale te organizuara po atë vit, ne kundërshtim me nenin 91 par.2 te Ligjit nr 03/L-073 për zgjedhjet e Përgjithshme ne Republikën e Kosovës, voton për here te dyte edhe pse kishte votuar një here, ne atë mënyre qe përderisa kishte shfrytëzuar te drejtën për te votuar si votues me kusht , ne shkollën fillore “A.B.” ne f. “G.” K.e K., i njëjti voton prape me kusht edhe ne shkollën fillore “A. B.” në f.K. K. e K., mirëpo qe vota i është refuzuar pas verifikimit nga KQZ-ja P.

- me çka ka kryer vepër penale “keqpërdorimi i te drejtës se votimit” nga neni 216 par.1 pika 1.2 te KPRK-se.

Ashtu që gjykata në bazë të neneve 7, 17, 2l, 22, 41, 46, 50, 51, 52, 62, 69, 73, 74, 75, 76, e 216 par.1 pika 1.2 të KPRK-së.

**GJ Y K O H E T**

**Me dënim burgu ne kohëzgjatje prej 6 muajve**, **me kusht për një vit**, ashtu që ky dënim nuk do te ekzekutohet fare nëse i akuzuari gjatë kohës së verifikimit prej një viti nuk kryen ndonjë vepër tjetër penale.

I akuzuari obligohet në pagesën e shpenzimeve gjyqësore në lartësi prej 50 € dhe në paushallin gjyqësor në lartësi prej nga 50 euro, dhe fondit për kompensim i viktimave ne lartësi 50 gjithsejtë 150,€ të gjitha në afatin prej l5 ditëve pas plotfuqishmërisë së këtij aktgjykimi, konform nenit 453 par.2.të KPPK-së.

**A r s y e t i m**

Prokuroria Themelore-DKR në Pejë, ka ngritur aktakuzën PP/I 123/18 te datës 06.02.2018 të KPRK-së kundër të akuzuarit A.D. nga f. K. K. e K., për vepër penale keqpërdorimi i të drejtës së votimit nga neni 216 par.1 pika 1.2 te KPRK-së.

Në seancën e shqyrtimit fillestarë i akuzuari e ka pranuar fajësinë për veprën penale për të cilën akuzohet sipas aktakuzës duke shprehë pendim dhe keqardhje për atë që ka ndodhë si dhe duke deklaruar se veprimet e ngjashme nuk do të përsëriten në të ardhmen dhe duke kërkuar mundësin e një dënimi më të butë.

Në seancën e shqyrtimit fillestarë Prokurori i Shtetit deklaron se i akuzuari e ka pranuar fajësinë për veprën penale për të cilën akuzohet sipas aktakuzës nuk kam asnjë arsye ligjore që ta kundërshtoi këtë pranim të fajësisë meqenëse ai shfaq pendim publik dhe konsideron se gjykata mund ta vlerësoi si rrethanë lehtësuese dhe se pranimi i fajësisë është i vullnetshëm dhe konform me të gjitha provat që i janë bashkëngjitë aktakuzës andaj kërkoi nga ana e gjykatës që i njëjti të pranohet.

Gjykata gjatë vlerësimit të pranimit të fajësisë së të akuzuarit ka konstatuar se janë plotësuar të gjitha kushtet e parapara ligjore nga neni 248 par.1 pika 2, 3, dhe 4 të KPPRK-së, për çka gjykata nuk lëshohet në procedimin e provave në bazë të nenit 248 par.4 të KPPK-së, ngase konsideron se pranimi i fajësisë është bërë në mbështetje të fakteve të çështjes që i përmban aktakuza dhe të materialeve të prezantuara nga prokurori të cilat gjenden në shkresat e lëndës, foto dokumentacioni si dhe shkresat tjera të lëndës.

Në Gjykatë gjatë tërë procedurës penale nuk është paraqitur asnjë rrethanë e cila do të përjashtonte apo do të zvogëlonte përgjegjësinë penale të të akuzuarit për çka nga gjykata konsiderohet se i njëjti është personalisht përgjegjës.

Gjatë përcaktimit të masës së dënimit gjykata vlerësoi të gjitha rrethanat relevante që ndikuan në llojin dhe lartësinë e saj, si peshën e veprës penale, rrezikshmërinë shoqërore të saj dhe konform nenit 73 par 2 dhe 3, pika 3.1, 3.2, 3.3, 3.4, 3.5, 3.6, 3.7, si dhe par. 5 të të njëjtit nenë dhe nenit 74 par. 3 pika 3.9, 3.10 dhe 3.11 të KPK-së, ku si rrethana lehtësuese vlerësohet pranimi i fajësisë nga i akuzuari, sjellja dhe qëndrimi pendues, mosha relativisht e re, fakti se nuk ka qen asnjëherë i dënuar me parë, si dhe rrethanat ekonomike në të cilat jeton. Ndërsa si rrethana rënduese vlerësohet shkalla e lartë rrezikshmërisë shoqërorë të veprës se kryer si dhe shkalla e përgjegjësisë penale të të akuzuarit për veprimin e kryer. Megjithatë gjatë vlerësimit të këtyre rrethanave me rastin e matjes së dënimit të shqiptuar, Gjykata vlerësoi pranimin e fajësisë, pendimin e shprehur, si rrethana posaçërisht lehtësuese në kuptim të nenit 75 par. 1 pika 1.2 dhe 1.3 të KPK-së dhe duke u përcaktua për dënimin e shqiptuar nën minimumin ligjor, me bindjen se edhe me këtë masë të dënimit të shqiptuar te kushtëzuar do të arrihet qëllimi i ndëshkimit të të akuzuarit dhe konsideron si dënim adekuat me intensitetin e rrezikshmërisë shoqërore e në përpjesëtim të drejtë me shkallën e përgjegjësisë penale të të akuzuarit që do të ndikoi pozitivisht në ndërgjegjësimin e tij në të ardhmen si dhe në drejtimin e preventivës individuale dhe të asaj gjeneralë, e që është vet qëllimi i këtij dënimi në kuptim të dispozitës së nenit 41 par. 1.1, 1.2, 1.4 të KPK-së.

I akuzuari obligohet në pagesën e shpenzimeve gjyqësore në lartësi prej 50 € dhe në paushallin gjyqësor në lartësi prej nga 50 euro, dhe fondit për kompensim i viktimave ne lartësi 50 gjithsejtë 150,€, të gjitha në afatin prej l5 ditëve pas plotfuqishmërisë së këtij aktgjykimi, konform nenit 453 par.2.të KPPK-së.

Andaj nga sa u tha më lartë e në bazë të dispozitave të larte cituara ligjore dhe konform nenit 365 të KPPK-së, u vendos si në diapozitiv të këtij aktgjykimi.

NGA GJYKATA THEMELORE-DKR NË PEJË, PKR.P.nr.10/19 dt. 05.03.2019.

Sekretare juridike Kryetari i trupit gjykues

Ylfete Murati d.v. Sali Berisha

KESHILLA JURIDIKE:

Pasi aktgjykimi është dhënë në bazë të

pranimin e fajësisë, palët nuk kanë të drejtë

ankese për gjendjen faktike, ndërsa për qeshjet tjera lejohet ankesa.